Mandag var der ligsyn på den 56-årige mand, som blev fundet død i sneen på en kommunal oplagsplads ved Scoresbysundvej i Grønlænderkvarteret i Aalborg. Den endelige dødsårsag fastslås først efter obduktion onsdag, men politiassistent ved Nordjyllands Politi, Arne Geisnæs, oplyser, at alt tyder på, at den 56-årige døde af naturlige årsager. - Han er formentlig faldet om i sneen, og han var svækket i forvejen på grund af sygdom, siger han til TV2/Nord.

Opsummering:
Alt tyder på, at den 56-årige mand fra Aalborg, der søndag blev fundet død i sneen, døde af naturlige årsager.